|  |
| --- |
| Ақмола облысы,  Аршалы ауданы Жібек жолы ауылы,  «Бобек» балабақшасы МКҚК  **Тәрбиешісі:** Кусаинова А.М.  **Тақырыбы:** «Ар намысым, қасіретім, мақтанышым – Желтоқсан»  ересек «Гауһартас» тобының тәуелсіздік мерекесіне арналған ертеңгілік сценариі |

**Мақсаты** : Желтоқсанда құрбан болған ұл қыздарымыздың ерліктері жайында түсінік беру, өз Отанына туған жеріне деген сүйіспеншілігін арттыру еркін сөйлеуге,өз пікірін, ойын айта білу қабілетін арттыру.

**Көрнекіліктер** : Қайрат,Сәбира,Ербол,Ләззәт суреттері.

**Жүргізуші:** Армысыздар құрметті қонақтар,ересек «Гаухартас»тобының дүниені дүр сілкіндірген тәуелсіздік туын алғаш көтерген 1986 жылдың желтоқсанына арналған **«Ар намысым, қасіретім мақтанышым -Желтоқсан»** атты тәрбие сағатына хош келдіңіздер.

**Жүргізуші:** 1986 жыл 16 желтоқсан.

26 жыл бойы елді үздіксіз басқарып келген Ділмұхаммед Ахметұлы Қонаев орнынан түсіріліп ,орнына Г.Колбин ешкімнің пікірінсіз ақ ұсынылған еді.

Балаларымыздың орындауында көрініс тамашалаңыздар.

**Көрініс.**

- Қыздар, мен газет әкелдім.

-Не жаңалық шығыпты?

-Кеңес Одағы Коммунистік партиясы Орталық Комитетінің хатшысы Д.А Қонаевты алып ,орнына Колбинді тағайындапты.

-Колбин деген кім?

- Қайдан келіпті?

-Колбин Ульяновтан келіпті

-Біздің қазақ елін қазақ басқарсын!

-Біз демократияны талап етеміз!

-Қане ,жүріңдер,жігіттер,қыздар алаңға кеттік!

Жүргізуші Алаңда не болып жатқанын слайдттан тамашалаңыздар.

Слайд корсетіледі.

**Жүргізуші**: Алаңға шығып , өз ойларын айтуға тырысқан қазақтың өрімдей,қарусыз жастарына солдаттар мен милиция қызметкерлері қарсы қойылды. «Шеру ұйымдастыруға қатысы бар» деген жалған айыппен қаншама азаматтар жазаланды,жұмыстан қуылды. Соның ішінде Қайрат та бар.

**Көрініс.**

Түрме іші. Қолында қағазы бар ,басын байлап алган Қайрат отыр.

**Кезекші :** Заключенный Рысқұлбеков на допрос.

**Тергеуші:** Савицкийді сен өлтірдің бе?

**Қайрат :** Жоқ, мен өлтірген жоқпын.

**Тергеуші :**Өтірік айтпа! Сен өлтірген!

**Қайрат :** Жолдас тергеуші ,бұл жала гой! Өлтірмеген адамымды өлтірдім деп қалай айтам?! Мен тышқанды да өлтіріп көрген адам емеспін.

**Тергеуші:** Савицкийді өлтірдім деп мойында!Түсіндің бе, Мақұлық!

Әкетіңдер,құртыңдар мынаны , атыңдар!

**Қайрат** Тоқтаңдар! Айтар сөзім бар.

Күнәдан таза басым бар

Жиырма бір жаста жасым бар.

Қасқалдақтай қаным бар,

Бозторғайдай жаным бар

Алам десең, алыңдар!

Қайрат деген атым бар,

Қазақ деген затым бар

Атам десең атыңдар!

(Қайратты кісендеп алып кетеді)

**Жүргізуші :** Тәуелсіздік оңайлықпен келген жоқ,

Бізге оны аяп ешкім берген жоқ

Тәуелсіздік Сабира ,Қайрат,Ләззат,Ерболдың

Тас көшеде тас талқан боп өлгені.

(Желтоқсан құрбандарының суреттері әкелінеді)

Орыны ағалардың бізбен толсын,

Жас ұрпақ ағалардың жолын қусын

1 минут үнсіздікпен еске алайық

Аруағы ағалардың ырза болсын! (1 минут үнсіздік)

**Ән «Желтоқсан ерлері»**

**Әлима**  Тұрса да биік өр басын,

Қазаққа бақыт орнасын.

Сексен алтыншы жылғыдай

Желтоқсан желі болмасын!

**Әмина**  Қайраттай қайсар ұлдардың

Жанымен келген еркіндік

Сабира мен Ләззаттың

Арымен келген еркіндік

Қасірет пен қайғының

Бәрімен келген еркіндік!

**Бекзат**  Тәуелсіздік таңын суйем

Таңмен бірге келді өлең

Көк туыма басымды ием

Көгімізде желбіреген.

**Әкежан**  Әнді алысқа жеткіземіз

Көкке елдің туы ілінді

Жылда той гып өткіземіз

Тәуелсіздік ұлы күнді.

**Сымбат** Айнымайды аспаннан

Біздің тудың бояуы

Оны халық қашанда

Биікке іліп қояды.

**Рахмади**  Ән ұраным ,жан ұраным

Айтар әнім, айтар сөзім

Туған жерім сағынарым

Жүрсем егер дүние кезіп.

**Айша К** Жасасын азат ерлік күн

Жасасын бейбіт ел мен жер

Бостандық алған қазақтың

Мәртебесін көрсін ел.

**Қыдырали**  Аялап ару ананы

Өсірген еркін баланы

Бесігін бөлеп тербеткен

Отаным Қазақстаным

**Ән «Қазақстан бақыты»**

**Нұрай** Тәуелсіздік ұлы күнім

Тұрсын жайнап төбемде

Сен ,жасай бер, мәңгі бақи

Қуанышқа бөлен де.

**Ерназар**  Тәуелсіз есім ұлы есім

Сен деп соғар жүрегім

Өзіңдей елім барына

Шаттанып мәңгі жүрегім

**Данара** Отан деген ұлы ана

Отан деген ғұлама

Мен ғана емес атам да

Перзент екен Отанға

**Ратмир**  Отан елдің анасы

Отан жердің анасы

Бақытты гой дәл мендей

Тәуелсіз ел баласы

**Асылхан**  Отан сенің ата анаң

Отан досың бауырың

Отан өлкең ,астанаң

Отан аудан ,ауылың.

**Дінаділ**  Отан деген атамекен

Отан деген туған жер

Отан ана Отан улкен

Қазақстан туған ел

**Жансая** Көк майсалы жерім менің

Егеменді елім менің

Бас имеймін ешкімге

Тәуелсізбін мен бүгін

**Медина**  Жасасын мәңгі ерлік күн

Жасасын тәуелсіздігім

Көк туым мәңгі желбіреп

Жасай бер,Қазақстаным!

Ересектер тобының балалары сауаттарын ашып, әріптер үйреніп жатыр.Осы үйреніп жатқан әріптерінен өз Отаны Қазақстанға деген тілектерін құрап айтқысы келеді. Ендеше балаларды ортаға шақырайық.

Ермұхаммед **Қ** - Қазағым аман болсын!

Әмина  **А** - Азамат боп мен ертең, Отанға қызмет етем!

Медина  **З** - Заманымыз тыныш болсын!

Жансая **А**- Аман болайық!

Ерназар **Қ** - Қыран құстай биік болайық!

Әлима **С** - Сарыарқа даласында бейбітшілік болсын!

Айша К **Т** - Табиғатты аялайық!

Асылхан **А** - Елбасымыз аман болсын!

Бекзат **Н** - Нанымыз көп болсын!

**Ән «Жаса мәңгі Қазақстан»**

**Жүргізуші:** Құрметті ұстаздар, қонақтар, бүгінгі Тәуелсіздік мерекесіне арналған ересек **«Гауһартас»** тобының **«Ар намысым , қасіретім ,** **мақтанышым - Желтоқсан»** атты ертеңгілігіміз аяқталды. Көңіл қойып тыңдағандарыңызға көп – көп рахмет!